Πατρίκ Μπλος

Ο Πατρίκ Μπλος, γεννημένος στις 4 Ιουλίου 1956 στο Νεϊγί-συρ-Σεν (Σεν), είναι Γάλλος πολιτικός, μέλος του Σοσιαλιστικού Κόμματος, δημοτικός σύμβουλος του Παρισιού από το 1995, βουλευτής της 7ης Εκλογικής Περιφέρειας Παρισιού από το 1997 και δήμαρχος του 11ου Δημοτικού Διαμερίσματος Παρισιού από τις 29 Μαρτίου 2008.

Πολιτική σταδιοδρομία 
Μέλος του Σοσιαλιστικού Κόμματος από το 1972, ο Πατρίκ Μπλος είναι μέλος του γενικού συμβουλίου του Παρισιού, και στη συνέχεια του δημοτικού του συμβουλίου από τον Ιούνιο του 1995. 

Αρχικά στενός συνεργάτης του Ζορζ Σαρ, ήταν για καιρό μέλος του CERES, και στη συνέχεια του Socialisme et République. Ωστόσο, το 1991, ήταν μεταξύ των υποστηρικτών της συμμετοχής της Γαλλίας στον Πόλεμο του Κόλπου και αυτός ήταν και ο λόγος για τον οποίο διέκοψε τις σχέσεις του με τον Ζαν-Πιέρ Σεβενεμάν και τον Ζορζ Σαρ.

Τον Ιανουάριο του 2000, έχοντας την υποστήριξη των Ντανιέλ Βαγιάν και Μπερτράν Ντελανοέ (πρόεδρος της ομάδας των Σοσιαλιστών στο Συμβούλιο του Παρισιού), εξελέγη με ποσοστό μεγαλύτερο του 61 % επί του συνόλου των ψήφων των μελών του κόμματος στη θέση του πρώτου γραμματέα της τοπικής οργάνωσης του PS στο Παρίσι, όπου διαδέχτηκε τον Ζαν-Μαρί Λε Γκεν, ο οποίος είχε παραιτηθεί της θέσης του από τις 23 Νοεμβρίου 1999.

Βουλευτής του PS από το 1997 — έτος διάλυσης της Εθνοσυνέλευσης από τον Ζακ Σιράκ — της 7ης εκλογικής περιφέρειας Παρισιού (11ο δημοτικό διαμέρισμα και δυτικό τμήμα 12ου), διετέλεσε πρόεδρος της επιτροπής επί των Νόμων και εισηγητής του νομοσχεδίου επί του PACS το οποίο συνέγραψε μαζί με τον Ζαν-Πιέρ Μισέλ. Επανεκλεγείς το 2002, βρίσκεται στην τρίτη του θητεία μετά την επανεκλογή του το 2007 με ποσοστό 62,44 % επί του συνόλου των ψήφων απέναντι στην Κλωντ-Ανίκ Τισό (UMP).

Ηγήθηκε της λίστας των Σοσιαλιστών στις γαλλικές δημοτικές εκλογές του 2008 στο 11ο δημοτικό διαμέρισμα και εξελέγη δήμαρχος στις 29 Μαρτίου 2008.

Το 2009, αντιτάχθηκε στο σχέδιο του Νόμου HADOPI και υπερασπίστηκε ως εναλλακτική τη γενική άδεια.

Από τις 28 Ιουνίου 2012, προεδρεύει της Επιτροπής Πολιτισμικών Υποθέσεων και Εκπαίδευσης της Γαλλικής Εθνοσυνέλευσης.

Στις 13 Ιουλίου 2011, εντάχθηκε στο επιτελείο της προεκλογικής εκστρατείας της Μαρτίν Ωμπρί για την προετοιμασία της προεκλογικής της εκστρατείας ενόψει του προκριματικού γύρου των Σοσιαλιστών. Ήταν υπεύθυνος, δίπλα στη Σαντρίν Μποναίρ, για τα θέματα Πολιτισμού-ΜΜΕ.

Τον Ιούλιο του 2012, η Επιτροπή Πολιτισμικών Υποθέσεων της Γαλλικής Εθνοσυνέλευσης τον όρισε για να έχει θέση εντός του διοικητικού συμβουλίου του France Télévisions.

Αποφάσισε το 2014 να μην εκπροσωπηθεί στις επερχόμενες δημοτικές εκλογές στο 11ο Δημοτικό Διαμέρισμα Παρισιού, στα πλαίσια της μη-συσσώρευσης αξιωμάτων.

Διπλωματικός τομέας 
Υποστηρίζοντας τον αγώνα για ελευθερία του θιβετιανού λαού, είναι αντιπρόεδρος της ομάδας μελέτης επί του Θιβετιανού Ζητήματος της Γαλλικής Εθνοσυνέλευσης, ομάδας της οποίας προεδρεύει ο Λιονέλ Λυκά.

Τον Αύγουστο του 2011, τη στιγμή κατά την οποία η Γαλλία έπρεπε να εκφράσει τη θέση της αναφορικά με το ενδεχόμενο ένταξης της Παλαιστίνης στον ΟΗΕ, ο Πατρίκ Μπλος συνυπέγραψε μαζί με ακόμη 110 βουλευτές ένα "γράμμα προς τον Νικολά Σαρκοζί" το οποίο αντιτίθετο στη μονομερή αναγνώριση ενός Παλαιστινιακού Κράτους. Με ακόμη δεκατρείς Σοσιαλιστές βουλευτές, ο Πατρίκ Μπλος διαχωρίστηκε με αυτό τον τρόπο της επίσημης θέσης του PS που καλούσε "τη Γαλλία να αναγνωρίσει το Παλαιστινιακό Κράτος και να καταβάλει κάθε δυνατή προσπάθεια, ώστε η Ευρωπαϊκή Ένωση να υπερασπιστεί αυτή την αναγνώριση στη γενική σύνοδο των Ηνωμένων Εθνών".

Θητείες 
Συμβούλιο Παρισιού
 20 Μαρτίου 1989 - 9 Μαρτίου 2008: μέλος του δημοτικού συμβουλίου του Παρισιού (11ο Δημοτικό Διαμέρισμα ) 
 19 Ιουνίου 1995 - 18 Μαρτίου 2001: μέλος του γενικού συμβουλίου Παρισιού
 19 Ιουνίου 1995 - 18 Μαρτίου 2001: μέλος του δημοτικού συμβουλίου του Παρισιού, αντιδήμαρχος του δημάρχου του δημοτικού διαμερίσματος, του chevènementiste Ζορζ Σαρ
 από τις 19 Ιουνίου 1995: μέλος του Συμβουλίου του Παρισιού 
 29 Μαρτίου2008 - 13 Απριλίου 2014: δήμαρχος του 11ου δημοτικού διαμερίσματος του Παρισιού

Εθνοσυνέλευσης
 1 Ιουνίου 1997 - 18 Ιουνίου 2002: βουλευτής της έβδομης εκλογικής περιφέρειας Παρισιού
 18 Ιουνίου 2002 - 17 Ιουνίου 2007: βουλευτής της έβδομης εκλογικής περιφέρειας Παρισιού
 17 Ιουνίου 2007 - 17 Ιουνίου 2012: βουλευτής της έβδομης εκλογικής περιφέρειας Παρισιού
 από τις 17 Ιουνίου 2012: βουλευτής της έβδομης εκλογικής περιφέρειας Παρισιού

Παραπομπές

Εξωτερικοί Σύνδεσμοι 

 Επίσημη Ιστοσελίδα
 Ο Πατρίκ Μπλος στην ιστοσελίδα της Γαλλικής Εθνοσυνέλευσης

Σύμβουλοι Παρισιού
Βουλευτές Παρισιού
Γάλλοι σοσιαλιστές
Μέλη του Γαλλικού Σοσιαλιστικού Κόμματος
Πολιτικοί της Γαλλικής Εθνοσυνέλευσης (Ε΄ Δημοκρατία)